कहना आसान है, समझाना सरल है, पर जब भुगतना पड़ता है तो सारा ज्ञान धरा रह जाता है। जब आप दूसरों को सलाह दे रहे होते हैं तो उसमें प्रस्तुति, आपका ज्ञान काम आता है, लेकिन, जब इसी सलाह को अपने ऊपर वैसी ही दुखद स्थितियों में उतार रहे हों तब आपका ज्ञान नहीं, विवेक काम आता है। गणेशजी विवेक के देवता हैं। जिस दौर से हम गुजर रहे हैं, वह जानकारियों का समय है। बहुत सारी जानकारियां इकट्‌ठी हो जाएं तो लोग उसी को ज्ञान मान लेते हैं और ऐसा ज्ञान, ऐसी जानकारी बिना विवेक के घातक होती है।